37. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ.92801/2724 της 15/29 Ιουλ. 1980 (ΦΕΚ Β' 712) Περί καθορισμού χιλιομετρικής αποζημιώσεως των μετακινουμένων με ιδιόκτητα μεταφορικά μέσα για υπηρεσία Υπαλλήλων. Έχοντας υπόψη: 1.Τις διατάξεις της παρ.1 του άρθρ.7 του Ν.Δ.65/7.7.73 "περί δαπανών κινήσεως των τακτικών Δημοσίων Υπαλλήλων". 2.Την απόφασή μας αριθ.41774/9833/28.12.1979, περί συγκροτήσεως Επιτροπής για την αναπροσαρμογή της χιλιομετρικής αποζημιώσεως των κινουμένων με ιδιόκτητα μεταφορικά μέσα (αυτοκίνητα, μοτοσυκλέττες, μοτοσακό, μοτοποδήλατα) για υπηρεσία εκτός έδρας υπαλλήλων. 3.Την σχετική έκθεση της συσταθείσης με την ανωτέρω απόφαση Τριμελούς Επιτροπής για το αντικείμενο του θέματος, αποφασίζουμε: Καθορίζουμε την τιμή της χιλιομετρικής αποζημιώσεως των υπαλλήλων που μετακινούνται για υπηρεσία με ιδιόκτητα μεταφορικά μέσα ως ακολούθως: α)Για επιβατηγά αυτοκίνητα δρχ. 5. β)Για μοτοσυκλέττες η τιμή ορίζεται στο 1/3 της αντίστοιχης δαπάνης των αυτοκινήτων. γ)Για μοτοποδήλατα η τιμή ορίζεται στο 1/5 της αντίστοιχης δαπάνης των αυτοκινήτων. Η ισχύς της παρούσης αποφάσεως αρχίζει από  τη δημοσίευσή της στην Εφημερίδα της Κυβερνήσεως και καταργείται η αριθ.27192/1183/8.3.78 απόφαση. 